Sembunyi (lagu Misha Omar dan Andy Flop Poppy)

Sembunyi (Inggeris: "Conceal")  merupakan single kedua petikan album Misha Omar nyanyian penyanyi Misha Omar yang berduet dengan Andy dari Flop Poppy. Lagu ini mula diperdengarkan pada tahun 2007.

Lagu ini pada asalnya dicipta untuk album kedua Misha  dan perancangan asal adalah untuk berduet dengan Ibrahim Imran(Baim) yang merupakan vokalid kumpulan Ada Band dari Indonesia. Namun perancangan ini tidak berhasil dan Sony BMG memilih Andy dari kumpulan Flop Poppy sebagai gandingan baharu Misha setelah menolak 3 lagi penyanyi untuk berduet dengan Misha.

Andy hanya merakamkan lagu ini di studio selama 30 minit secara berasingan dengan Misha setelah diberi tunjuk ajar oleh komposer Aidit Alfian. Menurut Andy, beliau menerima pelawaan merakamkan lagu ini kerana persahabatannya dengan Aidit dan juga rasa hormatnya kepada Loloq yang banyak membantu kumpulan Flop Poppy.

Penerimaan
Sejurus dilancarkan sebagai single,lagu ini mula merajai kebanyakan carta radio di Malaysia antaranya Era.FM, Muzik.FM, Hot.FM dan Suria.FM. 

Pada tahun 2023 lagu ini tular di aplikasi Tiktok dan mula kembali memanjat carta lagu popular di aplikasi strim Malaysia. Pada 5 Jun, lagu ini memasuki Top 10 dan kekal selama dua minggu di tangga ke-9.

Tenaga produksi 
 Komposer: Aidit Alfian
 Penulis Lirik: Loloq
 Hakcipta Lagu: Indahkarya Publishing
 Hakcipta Lirik: Luncai Emas Publishing
 Penerbit Eksekutif: Ramli MS
 Penerbit: Aidit Alfian
 Susunan Muzik: Alfa Booty
 Jururakam: Rumie Booty
 Juruadun: Rumie Booty
 Bass: Pacai
 Dram: Ujang
 Gitar: Aznan Alias
 Keyboards & Samples: Alfa Booty
 Studio Rakaman: Red Room-King Studio & Rumie Studio

Pencapaian 
Pencalonan
 Finalis Kategori Pop Rock - Anugerah Juara Lagu ke 22 
 Finalis - Pertandingan Akhir Hits 1 Musim ke 5 RTM 
 Vokal Duo/Berkumpulan Pilihan - Anugerah Era 07 :: (bersama Andy Flop Poppy)
 Lagu Serantau Paling Popular - Anugerah Planet Muzik ke 8 
 Penyanyi Duo/Kumpulan Popular (ABPBH) - Anugerah Bintang Popular Berita Harian 2007 

Lagu Misha Omar
Lagu Malaysia tahun 2007